തങ്ങള്ക്ക് ഇഡി നോട്ടീസ് നല്കിയത് കുഞ്ഞാലിക്കുട്ടി കാരണം ഹൈദരലി ശിഹാബ് തങ്ങള് കടുത്ത മാനസിക സമ്മര്ദത്തിലെന്ന് മകന് മുയിന് അലി ചന്ദ്രിക ദിനപത്രത്തിലെ പണമിടപാടിന്റെ പേരില് മുസ്ലിം ലീഗ് സംസ്ഥാന അദ്ധ്യക്ഷന് പാണക്കാട് ഹൈദരലി ശിഹാബ് തങ്ങളെ എന്ഫോഴ്സ്മെന്റ് ഡയറക്ടറേറ്റ് ചോദ്യം ചെയ്തതിന് പിന്നാലെ മുസ്ലീം ലീഗില് കടുത്ത പ്രതിസന്ധി. കുഞ്ഞാലിക്കുട്ടിക്കും ഇബ്രാഹിം കുഞ്ഞിനുമാണ് ചത്രികയിലെ പണമിടപാടിന്റെ പൂര്ണ ഉത്തരവാദിത്തമെന്ന് യൂത്ത്ലീഗ് ദേശീയ വൈസ്പ്രസിഡന്റും പാണക്കാട് ഹൈദരലി ശിഹാബ് തങ്ങളുടെ മകനുമായ മുയിന് അലി ശിഹാബ് തങ്ങള് തുറന്നടിച്ചു. ചന്ദ്രിക പത്രവുമായി ബന്ധപ്പെട്ട പ്രതിസന്ധിയില് കുഞ്ഞാലിക്കുട്ടി ഇടപെട്ടിട്ടില്ലെന്നും നാല് പതിറ്റാണ്ടായി ഫണ്ട് കൈകാര്യം ചെയ്തത് അദ്ദേഹമെന്നും മൊയീന് അലി ആരോപണങ്ങള് വിശദീകരിക്കാന് ലീഗ് ഹൗസില് വിളിച്ച് ചേര്ത്ത വാര്ത്താസമ്മേളനത്തില് പറഞ്ഞു. പാര്ട്ടി ഒരു വ്യക്തിയിലേക്ക് ചുരുങ്ങിയെന്നും മൊയീന് അലി കുറ്റപ്പെടുത്തി. തങ്ങള്ക്ക് ഇഡി നോട്ടിസ് നല്കാന് കാരണക്കാരന് കുഞ്ഞാലിക്കുട്ടിയെന്ന് മുയിന് അലി തങ്ങള് പറഞ്ഞു. ഹൈദരലി തങ്ങളെ പ്രശ്നത്തിലേക്ക് വലിച്ചിഴച്ചതിന്റെ ഉത്തരവാദിത്തം ചന്ദ്രിക ഫിനാന്സ് ഡയറക്ടര് ഷെമീറിനാണ്. ഷെമീറിനെ സസ്പെന്ഡ് ചെയ്ത് അന്വേഷണം നടത്തണമെന്നും അദ്ദേഹം ആവശ്യപ്പെട്ടു. ഇതിനിടെ മുയിന് അലി തങ്ങളുടെ വാര്ത്താസമ്മേളനം ലീഗ് പ്രവര്ത്തകന് തടസപ്പെടുത്തി. അതേസമയം ചന്ദ്രിക പത്രത്തിന് എതിരായ ആരോപണങ്ങള് നിയമപരമായി നിലനില്ക്കില്ലെന്ന് മുസ്ലീംലീഗ് വിശദീകരിച്ചു. ഹൈദരലി തങ്ങള് കടുത്ത മാനസിക സമ്മര്ദ്ദത്തിലാണ് കഴിയുന്നതെന്നും മൊയീന് അലി വിശദീകരിച്ചു. ദിനപത്രത്തിലൂടെ 10 കോടി കള്ളപ്പണം വെളുപ്പിച്ച കേസില് പത്രത്തിന്റെ ചെയര്മാനും എംഡിയുമായ തങ്ങള്ക്ക് ഇഡി വീണ്ടും നോട്ടീസ് അയച്ചിരുന്നു.